b'\n_START_ARTICLE_\nPodsedelnica\n_START_PARAGRAPH_\nPodsedelnica je izraz za strukturo iz blaga, napolnjeno z razli\xc4\x8dnimi polnili in oblikovano na razli\xc4\x8dne na\xc4\x8dine, ki se uporablja tako, da se vstavi pod sedlo. Prvotna raba podsedelnice je, da \xc5\xa1\xc4\x8diti sedlo pred konjskim potom in umazanijo iz dlake. Upporablja pa se tudi za bla\xc5\xbeenje pritiska sedla, uravnavanje pravlilnega naleganja sedla (v primeru da konju ne ustreza povsem). Podsedelnice so v uporabi \xc5\xbee ve\xc4\x8d stoletij in sicer pod razli\xc4\x8dnimi vrstami sedel. Nekatere so narejene iz enotnega blaga brez vzorcev, druge so lahko zlo\xc5\xbeljive in imajo ve\xc4\x8djo debelino.\n_START_SECTION_\nWestern podsedelnice\n_START_PARAGRAPH_\nPrva vrsta podsedelnice je t. i. Western podsedelnica, najve\xc4\x8dkrat narejena iz volne, bomba\xc5\xbea, filca ali pa umetnega materiala s podobnimi lastnostmi. Vsekakor pa se tudi same western podsedelnice razlikujejo med sabo po velikosti in na\xc4\x8dinu izdelave ter kvaliteti. Za bolj zahtevno delo \xc5\xa1e danes velja, da so najbolj primerne tiste iz naravnih materialov, ker dobro vpijajo pot in so zelo zra\xc4\x8dne. Obstaja pa tudi vedno ve\xc4\x8d t. i. gel podsedelnic, ki zelo dobro razporedijo te\xc5\xbei in bla\xc5\xbeijo tresljaje.\n_START_SECTION_\nAngle\xc5\xa1ke podsedelnice\n_START_PARAGRAPH_\nVloga podsedelnice za angle\xc5\xa1ki stil jahanje je bila \xc5\xbee od vsega za\xc4\x8detka za\xc5\xa1\xc4\x8dititi sedlo pred umazanijo in potom. \xc5\xbde same sedelne blazine angle\xc5\xa1kega sedla so namre\xc4\x8d narejene tako, da nudijo vso potrebno razporeditev te\xc5\xbee in ubla\xc5\xbeitev udarcev/tresljajev._NEWLINE_Podsedelnica je najve\xc4\x8dkrat zelo preprosto oblikovana, velikokrat tudi take oblike da je komaj vidna pod sedlom. Tako kot obstaja ve\xc4\x8d vrst western podesdelnica, so si tudi angle\xc5\xa1ke podsedelnice zelo razli\xc4\x8dne med sabo in jih prodajajo v najrazli\xc4\x8dnej\xc5\xa1ih barvah in vzorcih.\n_START_SECTION_\nZgodovina\n_START_PARAGRAPH_\nV \xc4\x8dasu ko je bil konj prvi\xc4\x8d udoma\xc4\x8den, je bila podsedelnica prva stvar, ki so jo polo\xc5\xbeili na konja in jo z vrvjo ali trakom privezali nanj. Slu\xc5\xbeila je predvsem kot za\xc5\xa1\xc4\x8dita za jaha\xc4\x8da.'